CELEX: 32018D1304
Language: et
Date: 2018-09-19 00:00:00
Title: Komisjoni otsus (EL) 2018/1304, 19. september 2018, mis käsitleb kavandatud kodanikualgatust „Eat ORIGINal! Unmask your food“ (teatavaks tehtud numbri C(2018) 6054 all)

28.9.2018   
               
               
                  ET
               
               
                  Euroopa Liidu Teataja
               
               
                  L 244/107
               
            
         KOMISJONI OTSUS (EL) 2018/1304,
         19. september 2018,
         mis käsitleb kavandatud kodanikualgatust „Eat ORIGINal! Unmask your food“
         
            
               (teatavaks tehtud numbri C(2018) 6054 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Eat ORIGINal! Unmask your food“ teema on järgmine: „Kutsume Euroopa Komisjoni üles kehtestama kõigi toiduainete suhtes päritoludeklaratsiooni esitamise kohustuse, et hoida ära pettusejuhtumeid, kaitsta rahvatervist ja tagada tarbijate õigus teabele.“
                  
               
                     (2)
                  
                  
                     Kavandatud kodanikualgatuse eesmärgid on järgmised: „1. Muuta kohustuslikuks päritoluriigi märkimine kõigile ELis ringlevatele töödeldud või töötlemata toitudele, kohaldamata seejuures registreeritud kaubamärkide ja geograafiliste tähiste suhtes erandeid. 2. Kui see erineb lõpptoote päritolust, on töödeldud toidu puhul kohustuslik märkida põhilise koostisosa päritolu. 3. Selleks et tagada kogu toidutarneahela läbipaistvus, tuleb parandada märgistuste sidusust, sealhulgas ühtlustada teavet tootmis- ja töötlemismeetodite kohta.
                  
               
                     (3)
                  
                  
                     Euroopa Liidu lepinguga tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Aluslepingute rakendamiseks võib vastu võtta liidu õigusakti, et ühtlustada ELi toimimise lepingu artikli 114 alusel liikmesriikide õigus- ja haldusnorme, mille eesmärk on siseturu rajamine ja selle toimimine.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanekuid liidu õigusaktide kohta aluslepingute rakendamiseks.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Seepärast tuleks kavandatud kodanikualgatus „Eat ORIGINal! Unmask your food“ registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga registreeritakse kavandatud kodanikualgatus „Eat ORIGINal! Unmask your food“.
         
         
            Artikkel 2
            Käesolev otsus jõustub 2. oktoobril 2018.
         
         
            Artikkel 3
            Käesolev otsus on adresseeritud kavandatud kodanikualgatuse „Eat ORIGINal! Unmask your food“ korraldajatele (kodanike komitee liikmed), keda esindavad kontaktisikutena Roberto Moncalvo ja Christiane Foulier Lambert.
         
         
            Brüssel, 19. september 2018
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.